b'\n_START_ARTICLE_\nKenijos kolonija\n_START_SECTION_\nRaida\n_START_PARAGRAPH_\nKenijos kolonija buvo \xc4\xafkurta 1920 m., kai buv\xc4\x99s Ryt\xc5\xb3 Afrikos protektoratas buvo pertvarkytas \xc4\xaf Britanijos kar\xc5\xabnos kolonij\xc4\x85. Formaliai Kenijos kolonija buvo tik vidin\xc4\x97s \xc5\xbeem\xc4\x97s, nes de\xc5\xa1imties myli\xc5\xb3 plo\xc4\x8dio pakrant\xc4\x97s ruo\xc5\xbeas (tariamai i\xc5\xa1nuomuotas i\xc5\xa1 Zanzibaro sultono), buv\xc4\x99s Vitu sultonatas, buvo vadinamas Kenijos protektoratu. I\xc5\xa1 ties\xc5\xb3 tiek Kenijos kolonija, tiek Kenijos protektoratas buvo valdomi kaip vieningas administracinis vienetas su vienu administraciniu centru Nairobyje. _NEWLINE_Kolonija buvo panaikinta 1963 m., kai buvo sutarta \xc5\xa1aliai suteikti nepriklausomyb\xc4\x99. Nepriklausoma \xc5\xa1alis pasivadino Kenija.'